ماڵپەری فیردەوس | حوکمی میز کردن ڕووەو قیبلە ؟\nسەردێری پرسیار:حوکمی میز کردن ڕووەو قیبلە ؟\nبەرواری دانان :2018-10-01 کۆدی پرسیار:135\nپرسیار // ئایا میز کردن ڕووەو قیبلە دروستە ؟\nوەلام // جیاوازی هەیە لە نێوان زانایان سەبارەت بە ڕێگری کردنی میز و پیسایی کردن ڕووەو قیبلە یان پشت کردنە قیبلە ، چەند وتە هەن کە ئەمانەن :\nیەکەم // هەندێک زانا دەلێن ڕێگری کردنەکە گشتییە ، واتە حەڕامە ڕووت لە قیبلە بکەیت و وە پشتیشت تێ بکەی جا دیوار هەبێت یان نەبێت (واتە لە چۆلەوانی بیت ) ، کە ئەمە وتەی بەناوبانگی حنفی ، وتەیەکە لە وتەکانی احمد ، ابن تیمییە ، ابن قیم ، ابن العربی ، ابن حزم ، شوکانی ، مبارکفوری ، .....هتد ، بەلگە :\n(۱) لە باوکی ئەیوب دەگێرنەوە دەلێت : پێغەمبەر سەلامی خوای لێ بێت دەفەرمووێت : (( ئەگەر یەکێک لە ئێوە چووە ئاودەست با ڕووی لە قیبلە نەکات بۆ میز و پیسایی وە پشتیشی تێ نەکات ، بەلکو با ڕووی لە ڕۆژهەلات بکات یان ڕۆژ ئاوا ))\nئەم فەرموودەیە گشییە هەمووی دەگرێتەوە دیوار هەبێت یان نەبێت .\n(۲) ....... (...) .........\nدووەم // هەندێک زانا دەلێن حەڕامە پشت و ڕووت تێ بکەیت ئەگەر چۆلەوانی بوو واتە دیوار نەبوو ، بەلام ئەگەر دیوار هەبوو دروستە پشت و ڕووی تێ بکەیت ، ئەمە وتەی مالک ، بخاری ، وتەیەکە لە وتەکانی احمد ، صنعانی ، .....هتد ، بەلگە :\n(۱) ابن عمر دەفەرمووێت : (( ڕۆژێک بەسەر خانووی حفصە کەوتم چوومە سەر بان ، بینیم پێغەمبەر سەلامی خوای لێ بێت حاجەتی خۆی دەکرد ڕووەو شام ، وە پشتی لە کەعبە بوو )) متفق علیە\nئەمە بەلگەیە ئەگەر دیوار هەبێت دروستە (۲) ..... (....) ......\nسێیەم // هەندێک زانا دەلێن هەروەها حەڕامە ڕووت لە بیت المقدسیش بێت ، بەلگە :\n(۱) فەرموودەی معقل الاسدی دەلێت : (( پێغەمبەر سەلامی خوای لێ بێت نەهی کردووە لە ڕووکردنە قیبلە لە کاتی میز و پیسایی کردن )) اخرجە ابوداود (۱۰)\nچوارەم // هەندێک زانا دەلێن ئەگەر دیوار نەبێت حەڕامە پشتت و ڕوو تێ بکەیت ، بەلام ئەگەر دیوار هەبێت ڕوو تێ کردن حەڕامە و پشت تێ کردن دروستە ، کە ئەمە وتەی ابن عثیمینه ، بەلگە :\n(۱) فەرموودەی ابن عمر بەلگەیە کە تەنها دروستە پشتی تێ بکەی ئەگەر دیوار هەبێت ، بەلام ڕوو تی کردن نابێت جا چ دیوار هەبێت یان نەبێت ، بگەڕێوە بۆ شرح بلوغ المرام ابن عثیمین ج۱ لاپەڕە ٥۲۹ــ٥۳۰\nوە چەند وتەی تر هەن بەلام بە کورتی وتەی ڕاست وتەی یەکەمە یان وتەی چوارەم ، ئەوەیە کە ڕێگری کردنەکە یان گشتی یە یان تەنها پشت کردنە قیبلە دروستە کە فەرموودەی ابن عمر هاتووە ، بەلام زانایان سەبارەت فەرموودەی ابن عمر دەلێن :\n(۱) لەوانەیە ئەم حاجەت کردنە پێش نەهی کردن بێت .\n(۲) لەوانەیە مەبەست پێی لەم حالەتە بۆ کەراهەتە بێت (واتە باش نییە ) نەک حەڕام .\nکەواتە زۆر لە زانایان دەلێن وتەی ڕاست وتەی یەکەمە کە حەرامە چونکە :\n(۱) نەهی هاتووە بە شێوەیەکی ڕوون و ئاشکرا ، هەروەها ڕاوی فەرموودە چەندین هاوەلان نەهیەکە لایان گشتی بوو .\n(۲) هۆکاری نەهی کردن لەبەر ڕێز گرتنی کەعبە بووە .\n(۳) ئەگەر بلێی جیاوازی هەیە لە نێوان ئەوەی کە دیوار هەبێت یان نەبێت ، دەلێین لە چۆلەوانی گرد و چیا و بەرزی ن نزمی هەیە کە لە دیوار ئەستورترە بۆچی بۆ دیوار دروستە بەلام بۆ ئەمانە دروست نییە ؟!\n(٤) سەبارەت فەرموودەی معقل الأسدی دوو وەلام بۆی هەیە :\n(ٲ) فەرموودەکە لاوازە لە سەنەد ، لەبەر ٲبی زید چونکە مجهولە .\n(ب) ابن حجر ڕەحمەتی خوای لێ بێت دەفەرمووێت : (( ئەگەر فەرموودەکە ڕاستیش بێت ، مەبەست پێی باسی خەلکی شاری مەدینەیە و شارەکانی تری وەک شاری مەدینەیە ، چونکە ئەگەر خەلکی مەدینە ڕووی لە بیت المقدس بکەن پشتیان دەکەوێتە کەعبە ، لەبەر ئەوە نابێت چونکە پشتی دەکەوێتە کەعبە نەک لەبەر ڕوو کردنە بیت المقدس )) فتح الباری ج۱ لاپەڕە ۲٤٦\n(٥) فەرموودە هاتووە پێغەمبەر سەلامی خوای لێ بێت دەفەرمووێت : (( هەر کەسێک ڕووەو قیبلە تف بکات ڕۆژی قیامەت دێت تفەکە بەنێو چاویەتی )) ، صنعانی دەفەرمووێت : ئەگەر تف کردن دیواریش هەبێت حەرامە ڕووەو قیبلە ، ئەی چی دەلێی بۆ میز و پیسایی ئەگەر دیوار هەبێت کەچی تف خاوێنیشە ؟ ! بیری لێ بکەوە ئەی خاوەن ژیر .\nزۆر خەلک وا تێگەیشتوون ئەگەر ڕووەو قیبلە حاجەتی خۆت بکەیت تەلاقت دەکەوێت ، کە ئەمەیان هیج ئەسل و ئەساسێکی بۆی نییە .\nهەندێک دەلێن نابێت ڕووەو ڕۆژ و مانگ حاجەتی خۆت بکەیت ، لەبەر نوری خوای گەورە ، ئەمەشیان هیچ ئەسل و ئەساسی بۆی نییە ، چونکە :\n(ٲ) نوری ڕۆژ و مانگ نوری سیفەتی خوای گەورە نییە ، بەلکو نورێکی دروست کراوە .\n(ب) ئەگەر وابێت ئەم نورە تەنها ڕۆژ و مانگ نییەتی ، بەلکو ئەستێرەش نوری هەیە ، ئەگەر وابێت نابێت ڕووەو ئەستێرەش حاجەتی خۆت بکەیت ، کەچی هیچ زانایەک نەی وتووە نابێت ڕووەو ئەستێرە حاجەتی خۆت بکەیت .\nئیلا ئەگەر عەورەت بەدیار بکەوێت ئەو کات ڕووەو ڕۆژو مانگ نابێت حاجەتی خۆت بکەیت ، ئەویش لەبەر عەورەت بەدیار کەوتن نابێت نەک لەبەر ڕۆژ و مانگ .\n(۳) خۆ خۆشۆردن ڕووەو قیبلە یان پشت لە قیبلە دروستە ، هەروەها جووت بوونیش دروستە ڕووەو قیبلە و پشت لە قیبلە .\nپێویستە کاتی خانوو دروست کردن خۆت بەدوور بگریت لە ئاودەست دروست کردن ڕووەو قیبلە ، ئەگەر ڕووەو قیبلە دروست کرابوو و وە نەش گۆڕدرا ئەوە کاتێک حاجەتی خۆت دەکەی هەندێک خۆتی لێ لابدە وەک هاوەڵان .


کوردیپێدیا - 09-01-2013\n📅 09-01-2013 - رۆژی تیرۆرکردنی سەکینە جانسز و هاوڕێیانی ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nسێ ژنە شۆڕشگێڕی کورد\n- سێ ژنە شۆڕشگێڕی کورد ساکینە جانسزساکینە جانسز، فیدان دۆغانفیدان دۆغان و لەیلا شایلەمەزلەیلا شایلەمەز، لەسەر پرۆسیەکی دەزگای هەواڵگریی میت-ی تورکیادا لە پاریس-ی پایتەختی فەرنسا تیرۆرکران.\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 8 2019 9:17PM باشترکراوە\n📷 فایلی وێنە 1.0.1 56 KB Jan 10 2018 9:44AM بەناز جۆڵا\n2. 👁 فیدان دۆغان\n3. 👁 لەیلا شایلەمەز


ئاسایشی ئێزدیخان.. هیوای گەڕانەوە و پاراستنی ئێزدییەکان – کوردی – RojNews.News\n17/05/2022 - 11:34:21 am\nدوای فەرمانی ساڵی ٢٠١٤ و دامەزراندنی هێزەکانی خۆپاراستنی جەوهەریی شەنگال، ٢٠٠ هەزار کەس گەڕانەوە بۆ زێدی خۆیان، لە شەش ساڵی ڕابردوودا چەندین جار بە پیلان کار بۆ لەناوبردنی ئاسایشی ئێزیدخان کراوە، بەڵام پارێزەرانی ئێزیدخان بەو بەرخۆدانەی تۆماریان کرد، بوونەتە هیوای گەڕانەوە و پاراستنی ئێزدییەکان.\nدوای ڕزگارکردنی تەواوی شەنگال لە چنگی چەتەکانی داعش و گەڕانەوەی ئاوارەکان، بۆشاییەکی سیاسیی، ئەمنیی، ئابووریی و کۆمەڵایەتیی لە ناوچەکە دروستبوو، کۆمەڵگای ئێزدیی بڕیاریاندا بۆ پڕکردنەوەی ئەو بۆشاییە لە چوارچێوەی سیستمی خۆبەڕێوەبەریی دیموکراتییدا خۆی ڕێکبخات، لەسەر ئەو بنەمایەش لە ١٤ی تشرینی یەکەمی ٢٠١٦ هێزی ئاسایشی ئێزدیخانی دامەزراند.\nلەگەڵ دامەزراندنی ئاسایشی شەنگال، سەدان گەنجی ئێزدیی ڕوویان لە ڕیزەکانی ئاسایش کرد و ئەرکی پاراستنی سەقامگیریی ناوچەکەیان لەئەستۆ گرت، ئەوەش بووە یەکەم جار لە مێژووی ئێزدییدا کە ببنە خاوەن هێزی ئاسایشی خۆیان، خەڵکی ناوچەکەش کە ڕزگاردەبوون لە گوشارەکانی پەدەکە، دڵخۆش بوون بە دامەزراندنی ئەو هێزە.\nئەو پێشوازییە گەرمەی گەنجانی ئێزدیی هەیانبوو بۆ ئاسایشی ئێزدیخان، وایکرد هەرزوو دەست بە پیلان بکرێت بۆ لەناوبردنی ئاسایشی ئێزدیخان، لەسەر ئەو بنەمایە ساڵی ٢٠١٧ پەدەکە لەڕێگەی چەتەکانییەوە هێرشیکردە سەر خانەسوور و ناوچەکانی سەر بە ئاسایشی ئێزدیخان، بەڵام ئاسایشی ئێزدیخان ڕێگەی نەدا ئەو چەتانەی بەناوی “پێشمەرگەی ڕۆژەوە” هێرش دەکەن بچنە خانەسوور، ئەوەش هێزێکی نوێی بەخشیی بە کۆمەڵگەی ئێزدیی و زیاتر ڕوویان لە ڕیزەکانی ئاسایش کرد.\nدوای گەڕانەوەی خەڵک بۆ زێدی خۆیان لە ناوچەکانی دووهۆلا، بۆرک، سنونێ و هەموو شەنگال، ئاسایشی شەنگال ڕیزەکانی زیاتر کرد و ئەرکی پاراستنی خەڵکیان لەئەستۆ گرت، دوای ڕووداوەکانی ١٦ی ئۆکتۆبەری ٢٠١٧ و دیسانەوەی ڕاکردنی پەدەکە لەو ناوچەکانی دەوروبەری شەنگال، ئاسایشی ئێزدیخان لە هەموو ناوچەکانی شەنگال جێگیربوو، هاوکات هێزەکانی یەبەشە و یەژەشە لەسەر سنوورەکان جێگیربوون و ناوچەکانیان دەپاراست.\nلە سایەی خۆبەڕێوەبەریی شەنگال و هێزەکانی پاراستنییەوە، لە هەشت ساڵی ڕابردوو سەرباری ڕێگرییەکانی پەدەکەش، ٢٠٠ هەزار ئاوارەی شەنگال گەڕاونەتەوە بۆ زێدی خۆیان.\nبۆ ڕێگرییکردنی لە گەڕانەوەی ئاوارەکان و دامەزراندنی سیستمی خۆبەڕێوەبەریی دیموکراتیی، دەوڵەتی تورکیش دەستی کرد بە هێرش بۆ سەر شەنگال، بەڵام ئێزدییەکان زیاتر گەڕانەوە بۆ ناوچەکانی خۆیان، دوای هاتنی بۆ سەر کورسی دەسەڵات، مستەفا کازمی کە کەسێکی نزیکە لە ئەردۆغانەوە، پیلانی لەناوبردنی خۆبەڕێوەبەریی شەنگال و هێزەکانی داڕشت، لەسەر ئەو بنەمایەش ڕۆژی ٩ی تشرینی یەکەمی ٢٠٢٠ ڕێککەوتنێکی سێ قۆڵیی لەنێوان دەوڵەتی تورک، پەدەکە و کازمیی واژۆ کرا، ڕێککەوتنەکەش بۆ لەناوبردنی تەواوی دەستکەوتەکانی ئێزدییەکان بوو.\nلە هەنگاوە سەرەتاییەکانیش بۆ جێبەجێکردنی ڕێککەوتنەکە، دەست بۆ ئاسایشی ئێزدیخان برا و داوایان لێکردن تا ١ی ١١ی ٢٠٢٠ سەرجەم بارەگاکانیان چۆڵ بکەن و ئەگەر وا نەکەن ئەوا بەزەبری هێز پێیان چۆڵ دەکەن، بەڵام لەسەر داوای خۆبەڕێوەبەریی شەنگال خەڵک لە بەردەم هەموو بارەگاکانی ئاسایش کۆبوونەوە بۆ ڕێگرییکردن لە هەر پیلانێک دژی ئاسایش.\nدواتر چادر لەبەردەم بارەگای ئاسایشی ئێزدیخان لە شەنگال هەڵدرا و ١٣٨ ڕۆژ بەردەوام بوو، هەموو توێژە جیاجیاکانی شەنگال بەشدارییان لەو چالاکییەدا دەکرد بۆ بەرگرییکردن لە ئاسایش، دوای ١٣٨ ڕۆژ خۆبەڕێوەبەریی شەنگال بە بەیاننامەیەک کۆتاییهاتنی چالاکییەکەی ڕاگەیاند و بەرخۆدانی گەل شکستی بە پیلانەکان هێنا.\nچەندین جار سوپای عێراق هەوڵی هێرشکردنە سەر ئاسایشی ئێزیدخانی دا، بەڵام خۆبەڕێوەبەریی شەنگال ڕێوشوێنی پێویستی دەگرتەبەر و ڕێگریی دەکرد لە دروستبوونی ئاڵۆزیی، هەتا ڕۆژی ١٨ی نیسانی ٢٠٢٢ لەکاتێکدا کۆمەڵگەی ئێزدیی خۆی بۆ پێشوازییکردن لە جەژنی چوارشەممە سوور ئامادە دەکرد، سوپای عێراق لە کۆمەڵگەی دوگورێ هێرشی کردە سەر خاڵێکی هێزەکانی ئاسایش، ئاسایشی ئێزدیخانیش وەڵامی هێرشەکەی دایەوە و بەوهۆیەوە شەڕ دروست بوو، دواتر دەرکەوت کە پیلانی سوپای عێراق تەنها ئاسایش نییە، بەڵکو لەناوبردنی دەستکەوتەکانی کۆمەڵگەی ئێزدییە، بۆ ئەو مەبەستەش شەوی ١٩ی نیسان بە هێزێکی گەورەوە هێرشیان کردە سەر بنکەکانی یەبەشە و یەژەشە لە گوندەکانی سکێنی، حەیالێ، مەدیبان و دۆڵی شیلۆ، هێزەکانی یەبەشە و یەژەشەش وەڵامی پێویستی هێرشەکانیان دایەوە و سوپای عێراقیان ناچار بە ڕاگرتنی شەڕ کرد.\nلەبەر ئەوەی یەکێک لە خاڵەکانی ڕێککەوتنی ٩ی تشرینی یەکەم لەناوبردنی ئاسایشی ئێزیدخان بوو، حکومەتی کازمی و پەدەکەش دەست لە پیلانەکانیان هەڵناگرن، سوپای عێراق ڕۆژی ٢ی ئایار هەوڵیدا هێزێکی زۆر بە تانک و تۆپەوە بگوازێتەوە بۆ سەنتەری سنونێ و دوگور، بەوهۆیەشەوە شەڕێکی سەخت دروستبوو و لە ئەنجامدا شەڕڤانێکی یەبەشە بەناوی شەڕڤان ئێزدیخان شەهیدبوو، دواتر لەسەر داوای سوپای عێراق شەڕ ڕاوەستا و عێراق بەشێک لە هێزەکانی کشاندەوە.\nلە شەش ساڵی ڕابردوودا هیچکات پیلان دژی ئاسایشی ئێزیدخان نەوەستاون و بەرخۆدانی ئاسایشی و خەڵکی شەنگالیش بەردەوام بووە دژی پیلانەکان، ئێستاش هەرچەندە هەوڵ بۆ چارەسەری کێشەکان هەبێت، بەڵام هەڕەشە و مەترسییەکان کەم نەبوونەتەوە.


مەسعود عەبدولخالق: لە دوای موسڵ سێ مەلەفی مەترسیدار لە دژی هەرێم دەجولێنرێن – Standard Kurd\nلەلایەن ستاندار Posted on حوزه‌یران 19, 2017 789 جار بینراوە 0 سەرنج\nستاندەر – خەڵک\nمەسعود عەبدولخاڵق: لەدوای داعش ھێزی ھاوپەیمانان دەکشێنەوە عێراق بەھێزتر دەبێ و سوریا دەمێنێتەوە و ئێرانیش سەرکەوتو دەبێ ، ھەروەھا تورکیاش بەجۆرە بەرنامەیەکی تر دێتەوە پێش کە زۆر ڕوونە کە بەدوای رێککەوتنێکی ھەرێمی دەگەڕێ کە وەک پێشتر موئامەرە لەکورد دەکرا دەیەوێ رێککەوتنێک بکات لەگەڵ عێراق دژی پەکەکە و ھەرێمی کوردستانیش بکاتە قوربانی ئەو رێککەوتنە و نەوتەکەی کوردستانیش بگرێتەوە و لەگەڵ عێراق قازانجێکی زۆرتر بکات، عێراقیش لەوەتەی ھەیە دۆستی کورد نییە ، بۆیە پێم وایە بەرەو ناو بۆسەیەکی زۆر گەورە دەڕۆین بەبێ ئەوەی خۆمان ئامادەکردبێ بەشێوەیەک “زستان داھات کەچی خۆمان بۆی ئامادە نەکردووە” ;کوردیش بەم شێوەیە ھیچی بۆ ئەوکاتە ئامادە نەکردووە، گۆڕانکاری زۆر گەورەش دەبێ حزبی بچوک ھەیە گەورە دەبێ ، بەپێچەوانەشەوە و دیزاینی سیاسیش لەکوردستان بەخێرایی ;دەگۆڕێت و رەنگە حزبی تر نوێ دروست بێت.\nمەسعود عەبدولخاڵق: دروشمێکی پاسۆک ھەیە زۆر بەناوبانگە و لەشاخ دەنوسرا کە دەیان ووت ” ھەتا بەسەرشۆڕی یەکیان نەخستوین، بابەسەربەزی یەکبگرین” زۆر بەداخەوە زۆربەی سەرکردایەتی کورد تەبیعەتی وایە کاتێک ئەنفال و کیمیاباران دەکرێن یەک دەگرن کە ھیچ سودی نیە کاتێک دەرفەتی زێڕین ھەیە یەک ناگرن، بۆیە ھەندێ عینادی ھەیە و بەراستی ;سەرکردایەتی کورد کێ دەستی ھەبێ زوڵم لەوەی تر دەکات و یاسای دارستان جێبەجێ دەکرێ لەکوردستان، ئەوە ٥٠ ساڵە دەیانبینین بەم شێوەیەن کە ئەگەر رەنگێک بەسەر رەنگەکەی تر سەرکەوت زۆر سەرکەوتنێکی گەورەیان بەدەست ھێناوە کەچی ئاگایان لەوە نیە ;ھەرێمێکین نەبونێکی یاساییمان ھەیە نەمیللەتێکین لەقۆناغە سەختەکان ;دەرنەچون، بۆیە ئەو خوێندنەوەیان نیە بەڵکو خوێندنەوەیەکی تەسکی عەشایەری زۆر سایکۆلۆجیە ھەیانە، ھەموو ھیوایەتی سەرکردایەتی کورد بەرامبەرەکەی بچوک بکاتەوە کە بەتێکڕایی سەرکردایەتی سیاسی کورد بچوک دەکرێتەوە وەک ئەوەی ئێستا بچوککراوەتەوە، ئێستا لەمێژووی کوردستان سەرکردایەتیەکەی خاوەنی ئمیکانیەت ;دەرفەتی زێڕین نەبون لەبەرامبەردا لەمێژووی کورد نەبوە میللەت ھێندە بێ متمانە بێت بەرامبەر بەسەرکردایەتیەکەی.. بۆیە نابێ رەشبینیش بین بەڵکو خودا دەرگایەکی ترمان لەسەر دەکاتەوە و کەسانێک بەرابەر ;و سەرکردە کەدەستیان ئەمین بێت و دڵیان بەمیللەت بسوتێ و ئینسانی بن.\nبڵاوکراوەی پێشووجیاوازی من و دیکتاتۆرەکان\nبڵاوکراوەی نوێترکوردو ناسیۆنالیزم


سه‌رپێچیه گشتیه‌کان له نوێژدا ..(٥) په‌نجه خستنه‌ناو په‌نجه: | ماڵپەری قورئانی پیرۆز\nسه‌رپێچیه گشتیه‌کان له نوێژدا ..(٥) په‌نجه خستنه‌ناو په‌نجه:\nوه‌رگێڕانى : ناصح ئیبراهیم سازانى / ئه‌م سه‌رپێچیه‌ش له‌زۆر نوێژخوێنان روویداوه: ئاگاداربن ئه‌ویش په‌نجه خستنه‌ناو په‌نجه‌یه جا ئیتر له ڕێگاى مزگه‌وته‌کاندا بێت یان له‌کاتى چاوه‌ڕوانیدا بێت بۆ نوێژ له مزگه‌وت, بێگومان پێغه‌مبه‌رى خوا (صلى الله علیه وسلم) ئه‌م کاره‌ی\nقه‌ده‌غه‌کردووه ده‌فه‌رموێت: (إذا توضّأ أحدكم في بيته ثمّ أتى المسجد كان في صلاة حتّى يرجع فلا يقل هكذا، وشبّك بين أصابعه) . واته: کاتێ که‌سێکتان له ماڵه‌وه به‌چاکى ده‌ستنوێژ ده‌گرێ و ده‌چێ به‌ره‌و مزگه‌وت ئه‌و که‌سه له نوێژدایه هه‌تا ده‌گه‌ڕێته‌وه ماڵه‌وه, با ئاوا نه‌کات: په‌نجه‌کانى خسته‌ناو په‌نجه‌ى.\nله ریوایه‌تێکى تردا هاتووه ده‌فه‌رموێت: (إِذَا تَوَضَّأَ أَحَدُكُمْ فَأَحْسَنَ وُضُوءَهُ ثُمَّ خَرَجَ عَامِدًا إِلَى الْمَسْجِدِ فَلَا يُشَبِّكَنَّ بَيْنَ أَصَابِعِهِ فَإِنَّهُ فِي صَلَاةٍ) . واته: کاتێ که‌سێکتان به‌چاکى ده‌ستنوێژ ده‌گرێ و ده‌چێ به‌ره‌و مزگه‌وت, با په‌نجه نه‌خاته ناو په‌نجه‌ى, چونکه ئه‌و که‌سه له نوێژدایه.


پێویستە ئەو کەسانەی مۆبایلی هواویی بەکاردەهێنن ئاگاداری ئەم سزا نوێە بن بۆ ئەوەی زەرەمەند نەبن\nئەمریکا سزایەکی دیکەی توندی بەسەر کۆمپانیای هواویدا سەپاند\nبەپێی سزایەکی نوێی ئەمریکا لەمەودوا فەیسبوک ڕێگە بە ھواوی نادات ئەپەکانی فەیسبوک و ئینستاگرام و وەتسئەپ بە شێوەی بنچینەیی لە مۆبایلەکانیدا جێگیر بکات.\nئەمڕۆ شەممە ماڵپەری واڵ ستریت جۆرناڵی ئەمریکی بڵاویکردووەتەوە "لەمەودوا کۆمپانیای فەیسبوک رێگا نادات کە ئامێرە نوێکانی هواوی بەشێوەیەکی بنچینەیی ئەپەکانی فەیسبوک و ئینستاگرام و وەتسئەپ بە شێوەی بنچینەیی لە مۆبایلەکانیدا جێگیر بکات".\nماڵپەرەکە لە هەمان کاتدا ئاماژەی بەوەداوە "بەڵام ئەو کەسانەی ئێستا مۆبایلی هواوییان پێیە و بەکاریدەهێنن، دەتوانن سوود لە ئەپڵیکەیشنی فەیسبوک وەربگرن، ئەو بڕیارەش تەنها نەوەی نوێی هواوی دەگرێتەوە".\nسەرەڕای بڕیاری کۆمپانیای فەیسبووک بە ڕێگەنەدان بە جێگیرکردنی ئەپەکانی کۆمپانیاکە، بەڵام بەکارهێنەرانی مۆبایلی هواوی دەتوانن خۆیان لە کۆگای پلەی ستۆر ئەپەکانی کۆمپانیای فەیسبووک دابەزێنن.\nپێشتریش کۆمپانیای گوگڵ مۆڵەتی ٩٠ رۆژی بە کۆمپانیای هواوی دا بۆ بەکارهێنانی خزمەتگوزارییەکانی وەکو گوگڵ پلەی ستۆر، ئەگەر خزمەتگوزاریی پلەی ستۆر لە مۆبایلەکانی هواوی رابگیرێت چیتر بەکارهێنەران ناتوانن بە شێوەیەکی فەرمی ئەپەکانی فەیسبووک و ئینستاگرام و وەتسئەپ بەکاربهێنن.\nهۆکاری ئەو بڕیارانەش ئەوەیە کە كۆمپانیای هواویی لەلایەن ئەمریکاوە تۆمه‌تبار دەکرێت بەوەی لەلایەن حكومه‌تی چینه‌وه بۆ سیخوڕیكردن به‌كاربهێنرێت، هەربۆیە دۆناڵد ترەمپ بڕیاریدا کاروبارەکانی هواوی لە ئەمریکا قەدەغە بکات.


Home›هەواڵ›کوردستان›مسته‌فا كازمى گه‌یشته هه‌ولێر\nسه‌رۆكوه‌زیرانى عێراق له‌ڕێگه‌ى فڕۆكه‌خانه‌ى نێوده‌وڵه‌تى هه‌ولێره‌وه گه‌یشته هه‌رێمى كوردستان.\nمه‌ودا مسته‌فا، په‌یامنێرى SNN له هه‌ولێر رایگه‌یاند: “یه‌كه‌مین كۆبوونه‌وه‌ى مسته‌فا كازمى له‌گه‌ڵ مه‌سعود بارزانى، سه‌رۆكى پارتى دیموكراتى كوردستان ده‌بێت، دواتر له‌گه‌ڵ مه‌سرور بارزانى، سه‌رۆكوه‌زیرانى حكومه‌تى هه‌رێم كۆده‌بێته‌وه، دواتر سه‌ردانى پارێزگاى دهۆك ده‌كات”.\nوتیشى: “له سه‌ردانه‌كه‌یدا بۆ دهۆك سه‌رۆكوه‌زیران ده‌روازه‌ى نێوده‌وڵه‌تى ئیبراهیم خه‌لیل، كه‌مپى قادیاى كوردانى ئێزدى و چه‌ند گوندێك له سنوورى ئامێدى به‌سه‌رده‌كاته‌وه كه به‌هۆى بۆردومانه‌كانى توركیاوه زیانى پێگه‌یشتووه، دواتر سه‌ردانى پارێزگاى سلێمانى ده‌كات و چه‌ندین كۆبوونه‌وه‌ى گرنگ ئه‌نجام ده‌دات”.


حەفتەر ئاگربەستی لەسەر داوای توركیا و ڕوسیا ڕاگەیاند – تۆڕی میدیایی خەڵک\n2020/01/12 - 9:48 AM\nخەلیفە حەفتەر فەرماندەی گشتی هێزەكانی سوپای نیشتمانی لیبیا ئاگربەستی ڕاگەیاند لەسەر داوای ڕوسیا و توركیا.\nئەحمەد مسماری وتەبێژی سوپای نیشتمانی لیبیا لە لێدوانێكدا ئاشكرایكرد ئاگربەستیان قەبوڵكردووە، هێرشەكانیان بۆ سەر ڕۆژئاوای لیبیا ڕادەگرن، بەڵام لە حاڵی شكاندنی ئاگربەست لەلایەن لایەنی بەرامبەرەوە وەڵامیان دەبێت.\nڕازیبوونی سوپای نیشتمانی لیبیا بە ئاگربەست لە دوای چوونی سوپای توركیا بۆ تەرابلوس دێت بۆ هاوكاری هێزەكانی حكومەتەكەی فائیز سەراج بەپێی رێككەوتنی هەردوولایەن.\nهاوكات لەسەر داواكاریی هاوبەشی توركیا و ڕوسیاشە بۆ ڕاگەیاندنی ئاگربەست و چارەسەركردنی كێشەكان لە ڕێگای دیالۆگ.\nچەند ساڵێكە سوپای نیشتمانی لیبیا بە فەرماندەیی خەلیفە حەفتەر ئەفسەری خانەنشینی سوپای پێشووی لیبیا بە هاوكاری میسر و ئیمارات و چەند وڵاتێكی دیكەوە هەوڵی كۆنترۆڵكردنی پایتەخت و دەسەڵات و ڕوخاندنی حكومەتی دانپێدانراو دەدات كە لەلایەن توركیا و قەتەرەوە پشتیوانی دەكرێت.\nئاڵۆزییەكانی لیبیا بێبەری نییە لە دابەشكاری نێونەتەوەییش جگە لە دابەشكاری ناوچەیی، بەجۆرێك وڵاتان دابەشبوون بەسەر پشتیوانیكردنی هەریەكە لە بەرە ناكۆكەكان.\nئەمڕۆش مووچەی مانگی 10ی ساڵی ڕابردوو دابەشناكرێت\n“متمانەمان بە ئەمریكا نییە و لەپێناو پاراستنی مافی كوردەكان ڕوسیا باوەشی كراوەترە”\nسوریا، ڕوسەكان ژمارەیەك سەربازی ئەمریكایی برینداردەكەن


فۆلکلۆر و دەستنووسەکانی کۆیە لە هەشت بەرگدا چاپ کران\nهه‌ڵمه‌ت بتوێنی 10/01/2021 - 11:05 پەرتوك\nلیژنەی باڵای ئامادەکردنی ئینسکلۆپیدیای کۆیە بە ھاوکاریی زانکۆی کۆیە، پلانی کۆکردنەوە و چاپکردنی ھەموو ئەو دەستنووس و سەرچاوانە جێبەجێ دەکات کە لەسەر مێژووی سنووری کۆیە نووسراون کە هەتا ئێستا هەشت بەرگیان چاپ کراوە.\nدەریا حەوێزی، بەڕێوەبەری ڕاگەیاندنی زانکۆی کۆیە بە (باسنیوز)ی ڕاگەیاند: "لەلایەن لیژنەی باڵای ئامادەکردنی (ئینسایکلۆبیدیای کۆیە) بڕیار دراوە سەرجەم ئەو کتێب وسەرچاوانەی لەسەر شاری کۆیە و دەوروبەری نووسراون کۆ بکرێنەوە و بەمەبەستی سوود لێ وەرگرتنیان چاپ بکرێن.\nگوتیشی: "لەو چوارچێوەیەدا وەک ھەنگاوی سەرەتا سەرجەم دەستنووسەکانی مێژوونووسی کۆچکردووی کۆیە (تاھیر ئەحمەد حەوێزی) کە بریتین لە کۆکردنەوەی بەسەرھات و فۆلکلۆری ناوچەکە و وەک دەستنووس لای بنەماڵەکەی ماوەتەوە، وەک پاشکۆی ئینسکلۆپیدیای کۆیە لەسەر ئەرکی زانکۆ لە ھەشت بەرگدا چاپ و بڵاو کراوەتەوە".\nدەریا حەوێزی، باسی لەوەش کرد کە لە ھەوڵەکانیان بۆ دۆزینەوە و کۆکردنەوەی دەستنووسە چاپنەکراوەکان کە تایبەتن بە سنوورەکە بەردەوام دەبن بۆ ئەو مەبەستە ھەنگاوی پێویستیان گرتووەتە بەر.


سه‌دڕ:عێراق بوه‌ته قوربانی ململانێ و ناكۆكی نێوان ئه‌مریكا و ئێران » پێگەی تۆڕی میدیای عێراقی\nسه‌دڕ:عێراق بوه‌ته قوربانی ململانێ و ناكۆكی نێوان ئه‌مریكا و ئێران\nموقته‌دا سه‌در، ڕێبه‌ری ڕه‌وتی سه‌در،ئه‌مڕۆ هه‌ینى،دووپاتیكرده‌وه عێراق بوه‌ته قوربانی ململانێ و ناكۆكی نێوان ئه‌مریكا و ئێران.\nسه‌در له تویتێكدا له هه‌ژماری تایبه‌تی خۆی له تویته‌ر كه‌ئاژانسى هه‌واڵى عێراقى(اه‌ع)به‌دواداچوونى كردووه بڵاویكرده‌وه، "عێراقى خۆشه‌ویست بوه‌ته قوربانی ململانێ و ناكۆكی نێوان ئه‌مریكا و ئێران، به‌جۆرێكیش زیانی پێگه‌یشاندوه كه ناكرێت چیتر بێده‌نگی به‌رامبه‌ر بكرێت، عێراق بوه‌ته گۆڕه‌پانی سه‌ربازی و سیاسیی و ڤایرۆسیی، ئه‌وانه‌ش هۆكارن بۆ لاوازكردنی حكومه‌ت و ماندوكردنی گه‌ل."\nموقته‌دا سه‌در داوای له‌كۆماری ئیسلامی ئێران كردوه و به" دراوسێ ئازیز" وه‌سفیكردوه و رایگه‌یاندوه، عێراق دوربخاته‌وه له ململانێ و ناكۆكیه‌كانیان، شكۆ و سه‌ربه‌خۆیی حكومه‌ته‌كه‌ی بپارێزێت.\nهه‌ر له‌په‌یامه‌كه‌یدا سه‌رۆكی ره‌وتی سه‌در داوای له ویلایه‌ته یه‌كگرتوه‌كانی ئه‌مریكا كردوه و رایگه‌یاندوه، "عێراق و عێراقیه‌كان به‌شێك نین له ململانێكانیان و ئێمه سه‌رقاڵی بنیادنانی عێراقی خۆشه‌ویستین".\nموقته‌دا سه‌در هۆشداریش له‌ئه‌گه‌ری وه‌ڵام نه‌دانه‌وه‌ی داواكاریه‌كانی ده‌دات و ده‌ڵێت، "ئه‌گه‌ر وه‌ڵاممان نه‌درێته‌وه، هه‌ڵوێستێكی سیاسی و جه‌ماوه‌ری نیشتمانیمان ده‌بێت بۆ پارێزگاریكردن له‌پیرۆزیه‌كانی خۆمان و هه‌مو ده‌ستوه‌ردانێك به‌هه‌ر رێگه‌یه‌ك بێت قبوڵ ناكه‌ین".


ئه‌سه‌د نکوڵی ده‌کات له‌وه‌ی حکومه‌ته‌که‌ی ده‌سـتی هه‌بووبێت له کۆمه‌ڵ‌کوژیـیه‌که‌ی حۆله‌دا\nبه‌شـار ئه‌لئه‌سه‌د سه‌رۆکی سوریا نکوڵی ده‌کات له‌وه‌ی حکومه‌ته‌که‌ی هیچ ده‌سـتێـکی هه‌بووبێت له کۆمه‌ڵ‌کوژیـیه‌که‌ی حۆله‌دا و ده‌ڵێت ته‌نانه‌ت دڕنده‌ش ئه‌و جۆره ڕه‌فتارانه ناکات.\nئه‌م ڕاگه‌یاندنه‌ی سه‌رۆکی سوریا سه‌باره‌ت به کۆمه‌ڵ کوژیه‌که‌ی حۆله که زیاتر له 100 که‌سی تیادا کوژران و له سه‌رجه‌م کوژراوه‌کان 49 یان منداڵن، له میانه‌ی یه‌که‌م وتاریدا بوو له به‌رده‌م په‌رله‌مانی نوێی سوریادا.\nئه‌مڕۆ یه‌کشه‌ممه سه‌رۆکی سوریا به ئه‌ندامانی په‌رله‌مانی گوت سوریا ڕووبه‌ڕووی پـیلانی ده‌ره‌کی ده‌بێته‌وه بۆ وێرانکردنی وڵاته‌که. وتاره‌که‌ی سه‌رۆکی سوریا ته‌نها یه‌ک ڕۆژ پاش کۆبوونه‌وه نائاسایـیه‌که‌ی ڕێبه‌رانی کۆمکاری عه‌ره‌ب بوو له دۆحه له‌گه‌ڵ کۆفی ئه‌نان نێردراوی نه‌ته‌وه یه‌کگرتووه‌کان و کۆمکاره‌که‌دا.\nله‌و کۆبوونه‌وه‌یه‌دا به‌ڕێز ئه‌نان گوتوویه‌تی ڕۆژ له دوای ڕۆژ چاوه‌ڕوانی شه‌ڕێـکی سه‌رتاسه‌ری ده‌کرێت له سوریادا و ده‌شڵێت ڕه‌فتاره دڕندانه‌یـیه‌کان له سوریادا نیشـانی ده‌ده‌ن قه‌یرانه‌که زۆر به خێرایی له‌ده‌ست ده‌رده‌چێت.\nڕۆژی شه‌ممه‌ش هێله‌ری کلنتن وه‌زیری ده‌ره‌وه‌ی وڵاته یه‌کگرتووه‌کانی ئه‌مه‌ریکا له‌گه‌ڵ هاوشانه ڕووسیایـیه‌که‌یدا سێرگی لاڤرۆڤ قسه‌ی کردووه سه‌باره‌ت به کاری پـێکه‌وه‌یی واشنتن و مۆسکۆ بۆ یارمه‌تیدانی گه‌لی سوریا له سـتراتیژیـیه‌تی گواستنه‌وه‌ی سیاسیدا.\nهاوکات کۆمکاری عه‌ره‌ب داوای له ئه‌نجومه‌نی ئاسایشی نه‌ته‌وه یه‌کگرتووه‌کان کردووه ئه‌و نزیکه‌ی 300 چاودێره‌ی له سوریا هه‌یه‌تی بیانگۆڕێت به هێزی ئاشـتی‌پارێز.


دیمانە لە گەڵ نووسەر فەهمی کاکەیی – Denegkan\nbyحەیدەر\tAugust 19, 2013\tزمان\nزمانێکی کوردیی ستاندارد بۆ هەموو کوردستان وەک خەونێکی وەنەوشەیی وایە!\nزمانی كوردی به‌پێی پێشكه‌وتنی زه‌مه‌ن به‌ره‌و دواوه ده‌گه‌ڕێته‌وه، ساڵانی هه‌شتا و حه‌فتاكان ئه‌م زمانه باشتر به‌ره‌و پێش ده‌چوو، ئه‌مه بۆچوونی هێندێك له زمانزانانی كورده، به‌ڵام بۆچوونێكی دیكه ده‌ڵێ: زمان و رێنووسی كوردی ئێستا له‌وپه‌ڕی گه‌شه‌كردن دایه و مه‌ترسی له‌سه‌ر نه‌ماوه. بۆئه‌وه‌ی له ورده‌كاری ئه‌م باسه تێ بگه‌ین به‌باشمان زانی ئه‌م دیمانه‌یه له گه‌ڵ به‌رێز مامۆستا فه‌همی ساز بكه‌ین.\nپ1/ زمانى کوردى یەکێکیە لە زمانە هەرە دێرینەکانى دنیا، بەڵام وەک ئاشکرایە تاکو ئێستا لەسەر پێى خۆى نەوەستاوە، بە دەربڕینێکى دیکە نەیتوانیوە بگاتە ریزى زمانە زیندووەکانى جیهان، بۆ؟\nنازانم مەبەست لە زمانە زیندووەکانی جیهان چییە، جارێ بەر لە هەموو شتێک هەر زمانێک قسەی پێ بکرێت زمانێکی زیندووە و ئەمڕۆکە نزیکەی شەش هەزار زمان هەیە لە جیهاندا کە قسەیان پێ دەکرێت، لەمانە نزیکەی نیوەیان هەڕەشە فەوتانیان لەسەرە و ڕەنگە تا چل ساڵێکی دیکە لەناو بچن، بەڵام زمانی کوردی یەکێک نییە لەو زمانانەی هەڕەشەی لەناوچوونیان لەسەر بێت. بەخۆشحاڵییەوە دەڵێم زمانی کوردی لە ڕیزی سەد زمانی گەورەی دونیایە، ئەگەر کورد تەنێ سی ملیۆن بێت ئەوە زمانی کوردی دەکەوێتە نێوان ژمارە چل و چلوپێنجەوە لە زنجیرەی سەد زمانی گەورەی جیهان. زمانی کوردی نە ئێستا و نە لە داهاتوویەکی دووردا هیچ مەترسییەکی فەوتانی لەسەر نییە. بەڵام ئەگەر مەبەست لە پرسیارەکە ئەوە بێت کە بۆچی زمانی کوردی نەگەیشتووەتە ڕیزی زمانە جیهانییەکان، ئەمە لەبەر ئەوەیە کە هەلومەرجی بەجیهانیبوونی تێدا نییە. بۆ ئەوەی زمانێک ببێتە زمانێکی جیهانی، پێویستە: ڕۆڵێکی کاریگەری هەبێت لە سیاسەتی نیودەوڵەتیدا، بەربڵاوییەکی جیهانیی هەبێت، لەنێوان گەلاندا بەکار بهێنرێت و قسەکەری زۆر بێت. بۆیە دەکرێت بگوترێت لەو چوار مەرجانەی باسمان کردن زمانی کوردی تەنێ لە یەکێکیان بەهرەدارە، ئەویش زۆری قسەکەرانی. لەم ڕووانگەیەوە دەکرێت بگوترێت زمانی کوردی زمانێکی گەورە و زیندووە، بەڵام جیهانی نییە.\nپ2/ هێندێ لە نووسەر و زمانزانان پێیان وایە زمانى کوردى ئێستا لەوپەڕى لاوازیدایە، بەبۆچوونى تۆ هۆکار چییە؟ چارەسەر چییە؟\nمن وای بۆ دەچم کە ئێمە لێرەدا باسی ڕەوشی زمانی کوردی لە هەرێمی کوردستاندا دەکەین، بۆیە هەوڵ دەدەم لەو چوارچێوەیەدا بۆچوونی خۆم بێژم. دیارە ئەو نووسەر و زمانزانە هێژایانە بەڵگەی خۆیان هەیە. من پێم وایە ئەمڕۆکە زمانی کوردی پاشاگەردانی و بێسەروبەرییەکی گەورە بە خۆیەوە دەبینێت، لە لایەکەوە خەمساردییەکی زۆر هەیە سەبارەت بە زمانی کوردی هەم لەلایەن دەسەڵات و دەمودەزگا پەیوەندارەکانەوە، هەمیش لەلایەن تاکی کوردەوە. ئەمڕۆ لە سایەی ئەو ئازادییەوە کە لە هەرێمی کوردستاندا هەیە ئەوەی بایەخی پێ نەدرێت زمانی کوردییە. کاتی خۆی کە زمانی کوردی ڕەقیبی بەسەرەوە هەبوو، دامودەزگا زەمانەوانییەکان، نووسەران، مامۆستایان، خوێنەران و خەڵکی دیکەش گرنگییەکی زۆریان بە زمان دەدا، هەنگین خەڵک پێی وا بوو لەدەستدانی زمانی کوردی دەبێتە هۆی لەدەستدانی ناسنامەی کوردی، کە ئەم بۆچوونە تا بڵێێت ڕاستە، کەچی ئەمڕۆکە کەس گرنگی بەو مەسەلەیە نادات، هەم دەسەڵات و هەم دامودەزگا پەیوەندارەکان ئەو دروشمەی کە دەڵێت: زمانی من ناسنامەی منە، بەرز نانرخێنن. چونکە کوردستان ئەمڕۆکە ئازادە و ڕەنگە پێیان وا بێت ئیدی تاکی کورد ناسنامەی خۆی لەدەست نادات، ئەم لێکدانەوەیە تا بڵێیت هەڵەیە. پاراستنی زمانی کوردی هێندەی کاتی خۆی گرنگ بوو، هێندەی کاتی خۆی مەترسیی لەسەر بوو، ئەمڕۆ دە هێندەی ئەو سەردەمە گرنگە و مەترسیشی لەسەرە. ئێمە ئەگەر بمانەوێت دەوڵەتێک دابمەزرێنین دەبێت هەر لە ئێستاوە حازریی خۆمان بکەین. یەکێک لەو ئامادەکارییانە گرنگیدانە بە زمان، کە چەند لایەنێک دەگرێتەوە ڕەنگە لە پرسیارەکانی تردا جێگەیان ببێتەوە.\nڕەنگە هۆیەکی دیکەی ئەو لاوازییە، زۆری و بۆری بێت لە بواری چاپەمەنی و ڕاگەیاندندا، بە بینراو و بیستراوە و ئەلکترۆنییەوە. ئەمڕۆکە هەر کەسە بیەوێت دەتوانێت بۆ خۆی سایتێک بکاتەوە، ڕۆژنامە یان گۆڤارێک دەربێنێت، چوار کەس بەیەکەوە کۆ دەبنەوە و ڕادیۆیەک دادەمەزرێنن، هەر حیزب و ڕێکخراو و لایەنێک هەلدەستێت و کەناڵێکی تەلەفیزیۆنی بۆ خۆی دەکاتەوە، ئەمەیە کە پێی دەڵێن: زۆری و بۆری. لەم حاڵەتەدا کێ دەتوانێت ئەو هەموو سەدان ڕۆژنامە و بڵاوکراوە و دەیان ڕادیۆ و تەلەفیزیۆنە بخاتە ژێر چاودێریی زمانەوانییەوە؟ تا ئێوارە پێیان بڵێ: کاکە گیان دوو دانە واو لەسەرەتای وشەدا نایەت، کەس گوێت لێ ناکرێت و ڕەنگە بڵێن: ئێمە تا ئێستا وامان کردووە، بووە و ڕۆیشتووە، پێیان دەڵێیت: ئاخر پیتی بزوێن لە سەرەتای وشەدا بێ هەمزەی سەر کورسی نایەت، کەچی ئەو تەقەی سەری دێت و نازانێت ئەلفبێی کوردی چەند بزوێنی تێدایە، ڕەنگە هەر نەشزانێت ئەم ئەلفبێیەی ئێمە بریتییە لە چەند پیت. ئەمە بەڕاستی کارەساتە. من پێم وایە هەبوونی ناوەندێکی زمانەوانی کە چاودێریی ڕەوشی زمانی کوردی بکات، خاوەن دەسەڵات و کاریگەر بێت، بە مەبەستی هەوڵدان بۆ چارەسەرکردنی ئەم ڕەوشە، گەلێک گرنگە.\nڕەنگە کەسێک بڵێت: ئەی ئەوە نییە ساڵانە کۆنفرانسی زمان دەگیرێت؟ هەنگین دەبێت منیش بپرسم: ئەدی لۆ حاڵی زمانی کوردی هێندە شڕە؟ کێن ئەوانەی کۆنفرانس دەگرن؟ بانگ دەکرێن بۆ کۆنفرانس؟ چ پێشنیاز و بڕیارگەلێک دەدەن؟ کوانی بەدوواداچوونیان؟ کوا بەرهەمی کۆنفرانسەکانیان؟\nئەمڕۆکە هەموو شتێک لە کوردستان بەسیاسەت کراوە، هەر بۆیەش هەموو شتێک بەسیاسەت چووە، یەکێک لەوانەش زمان و کۆنفرانسەکانی زمانە. تۆ دەبینیت، ئەوانەی بانگ دەکرێنە ئەو کۆنفرانسانە لەسەر ئەساسێکی سیاسی بانگ دەکرێن، ئەوانەی بانگیش ناکرێن هەر لەسەر ئەساسێکی سیاسی بانگ ناکرێن. بۆیە جیاکردنەوەی زمان لە سیاسەتەوە، جیا کردنەوەی ڕاگەیاندن لە سیاسەتەوە، جیاکردنەوەی قوتابخانە لە سیاسەتەوە و چەندین جیاکردنەوەی دیکەش، زۆر گرنگن.\nپ3/ رێنووسى کوردى لە کوردستانى باشوور چەندان ڕێڕەوى وەرگرتووە، بە نموونە: چەند دەزگایەک جووت (واو)یان پێ زیادە و ئەوەى بۆشیان بنووسێ لاى دەدەن. چەند دەزگا و بڵاوکراوەیەکیش پێیان وایە نەنووسینى دوو (واو) و دوو(یـ)، جۆرێکە لە بێئاگایى لە رێنووس، هێندکیش کە تاقمى سێیەمن تەقەى سەریاندى و پێیان وایە ئەم جۆرە باسانە هیچ سوود بە زمانى کوردى ناگەیەنن، ئەى بۆچوونى تۆ لەم بارە چییە ؟\nکێشەی ڕێنووس لە کوردستاندا کێشەیەکی گەورە و مەترسیدارە، بە هەڵە نووسین تێگەیشتنی هەڵەی لێ دەکەوێتەوە، ئەو تێگەیشتنە هەڵەیە خۆی لە خۆیدا ڕەنگە دەرئەنجامی زۆر خراپی لێ بکەوێتەوە. لەو سێ گرووپەی باست کردن، گرووپی سێیەم زۆر دژوارە، چونکە ئەوانە بێئاگایانە کەوتوونەتە ناو بواری زمانی کوردییەوە، هەرچی گرووپی یەکەم و دووەمن هەرچۆنێک بێت لەوە دەچێت بیانەوێت گفتوگۆ بکەن و ڕەنگە بەڵگەشیان بۆ بۆچوونەکانی خۆیان هەبێت، بەڵام نەک گرووپی سێیەم. ڕێنووس یاسای خۆی هەیە، هەندێک لەو یاسایانە بەڵگەنەویستن و هەندێکیشیان پێویستە بسەلمێنرێن، لەپاڵ ئەمانەدا جاری وایە هەیە زمانناسان لەسەر چۆنیەتیی نووسینی وشەیەک یان دەستەواژەیەک ڕێک دەکەون و ئیدی دەبێت بە یاسا. ئەم کێشەی ڕێنووسە بەشێکە لەو سەرگەردانییەی زمانی کوردی تێی کەوتووە. من پێم وایە ئەو دەزگایانەی لە کوردستاندا ڕچاوی ڕاستنووسی دەکەن زۆر کەم بن، دەکرێت بگوترێت دەزگای پەخش و بڵاوکردنەوەی ئاراس یەکێک بێت لەوانە هەروەها دەزگای سەردەم. ئەمڕۆکە زۆربەی نووسەران هەندێکیان لە زانایییەوە و هەندێک لە نەزانییەوە کێشەیان لەگەڵ دەزگاکانی بڵاوکردنەوەدا هەیە. تۆ دەبینیت من لە ڕستەکەی پێشوودا لە وشەی (زانایییەوە)دا سێ دانە پیتی (ی)م بە دوای یەکدا نووسیوە، ڕەنگە پیتچینێک پێی وا بێت ئەوە هەڵەی چاپ بێت و دانەیەکیان لا بدات، بەڵام ئەمە هەڵە نییە، خۆی سێ دانە (ی) بە دوای یەکدا دێت، ئەگەر ڕێکەوتنێک هەبێت لەسەر ئەوەی کاتێ سێ دانە (ی) بە دوای یەکدا هاتن یەکێکیان لا بدرێت، ئەو کاتە دەبێت هەمومان دوای ئەو ڕێسایە بکەوین. بۆچی سێ دانە (ی) بە دوای یەکدا هاتووە؟ چونکە وشەی زانایی خۆی دوو دانە (ی)ی هەیە، لەگەڵ پاشگری (یەوە) کە دەخرێتە سەری دەبێتە سێ دانە، هەندێک بەم شێوەیە دەینووسن: زانایی یەوە، بەڵام ئەمە هەڵەیە و نابێت وشەکە کەرت بکرێت، بەڵکوو دەبێت بە دەم یەکەوە بنووسرێت، ئا لەوێدا هەندێک نووسەر پێیان ناشیرینە سێ دانە (ی) بە دوای یەکدا بنووسرێت، بۆیە یەکێکیان لا دەبەن، بەڵام ئەمەشیان هەڵەیە. ئەگەر ئێمە ئەو وشەیە دابەش بکەن بەسەر بڕگەدا، دەبینین ئەم بڕگانەی لێ دەردەچێت: زا/نا/یی/یە/وە، واتە پێنج بڕگە، بە گوێرەی ژمارەی بزوێنەکانی ناو وشەکە کە پێنج بزوێنن. ئەم وشەیە کە بە پیتی لاتینی بینووسیت هەرگیز بواری ئەوەت دەست ناکەوێت یەکێک لە (ی)یەکان لا بدەیت. تەماشا بکە، وشەکە بە لاتینی ئاوا دەنووسرێت: Zanayîyewe، بەکەرتکراوی: we/ye/yî/na/Za\nئەو سێ دانە (ی)یەی ناوەڕاست بە لاتینی ئەمانەن (yîy) دوو دانەیان نەبزوێنن و یەکێکیان بزوێنە، پرسیار لێرەدا ئەمەیە: کام لەم (ی)یانە لا بدەین؟ یەکێک لە نەبزوێنەکان یان ئەوەی بزوێنە؟ هەر کامیان لا بدەین هەڵەیە. بەر لە هەموو شتێک وشەکەمان پێ ناکرێتە بڕگە و دوای ئەوەش دوو دانە بزوێن بە دووی یەکدا دێن کە ئەمەشیان یاساکانی ڕێنووسی کوردی ڕێگای نادەنێ. ئەوانەی پێیان وایە نووسینی دوو (و) و دوو (ی) جۆرێکە لە بێئاگایی لە ڕێنووس بێگومان بێئاگایانە ئەم قسەیە دەکەن. بۆیە گرنگە ئەو کەسانەی لەو بوارەدا کار دەکەن بخرێنە کۆرسی بارهێنانی زمانی کوردییەوە، هەروەها دەزگاکانی ڕاکەیاندن و پەخش و بڵاوکردنەوەی چەند زمانەوانێکیان هەبێت بۆ پێداچوونەوەی بابەت و گۆڤار و ڕۆژنامە و کتێب بەر لە بڵاوکردنەوەیان.\nلە دانیشتنێکدا لەگەڵ مامۆستایانی زمانی کوردی لە شاری (یۆتەبۆری) لە سوێد، گوێم لە تێبینییەکانیان دەگرت سەبارەت بە کتێبی خوێندنەوەی (کوردی٢) کە من ئامادەم کردووە، ئەو مامۆستا بەڕێزانە کۆمەڵێ تێبینیی باشیان هەبوو، بەڵام هی واش هەبوون دەبوایە بەڵگەیان بۆ بهێنمەوە کە ئەوی لە کتێبەکەدا نووسراوە، ڕاستە. بۆ نموونە تێبینییان لەسەر ئەم دوو ڕستەیە هەبوو:\nمێشوولەکە چیی بە فیلەکە گوت؟\nوەڵامی فیلەکە چی بوو؟\nبۆچی وشەی (چی) جارێکیان بە دوو دانە (ی) و جارێکیشیان بە یەک دانە نووسراوە؟ دەبێت ئەوەی یەکەم هەڵە بێت. من تا ڕادەیەک دڵنیام ئەگەر ئەو دوو ڕستەیە بچێتە بەردەم هەر پیتچینێک لە کوردستاندا، یەک دانە لە (ی)یەکانی وشەی (چیی) لا دەبات، بەڵام ئەمە هەڵەیە، (ی)ی دووەم (ی)ی پەیوەندییە و دەبێت هەبێت.\nپ4/ لە مەنهەجى قوتابخانەکان وشەى سۆرانى و بادینى تێکەڵ بە یەک کراون، گوایە ئەمە زمانى ستاندارد پێک دێنى، ئایا دەکرێ لەسەر ئەم میتۆدە کار بکەین بۆ ئەوەى زمانێکى یەکگرتوو بێنینە کایەوە؟\nبا ئەو ناولێنانە بەکار نەهێنین، دیارە مەبەستم سۆرانی و بادینییە، کە زۆربەمان لەسەر ئەوە ڕێککەوتووین بە کرمانجیی سەروو و کرمانجیی ناوەڕاست ناویان ببەین. ئەوەی من ئاگام لێی بێت وەزارەتی پەروەردە و فێرکردن زۆر شێوازی تاقی کردووەتەوە بە مەبەستی لیک نزیککردنەوەی ئەو دوو زاراوە سەرەکییە، کە موتربەکردنی کرمانجیی ناوەڕاست بە وشەگەلێک لە کرمانجیی سەروو یەکێک بووە لەو شێوازانە، بەڵام لێرەدا دەمەوێت بڵێم هیچ یەک لەو شێوازانە سەرکەوتنی بە دەست نەهێناوە. ئەگەر مەبەست لەم هەنگاوە، واتە تێکەڵکردنی هەندێ وشەی زاراوەی کرمانجیی سەروو لەگەل کرمانجیی ناوەڕاستدا ئەوە بێت کە ئاخێوەرانی ئەو زاراوەیە ڕازی بکرێت و کرمانجیی ناوەڕاست وەک زمانی ستاندارد قبووڵ بکەن، ئەوە من یەکسەر دەڵێم ئەوان بەمە ڕازی نابن، پێویست ناکات بە مێژووی ئەم کێشەیەدا بچێنەوە، لە لایەکەوە نامانەوێت کای کۆن بە بادا بکەین و لە لایەکی تریشەوە ڕەنگە زۆربەی خوێنەران ئاگایان لەم کێشەیە هەبێت. هەڵبەتە ناکرێت لەم لایەنەوە خەتاکە بخرێتە سەر یەک لا، بەڵکوو خەتاکە دوولایەنەیە. هەر بۆیە دەمەوێت لێرەدا یەکسەر بڵێم: ئەم میتودە بێکەڵکە و بەم شێوەیە زمانی یەکگرتوو لەدایک نابێت.\nپ5/چەسپاندنى رێنووسى لاتینى توورکى لە جیاتى ڕێنووسى کوردى –عەرەبى، جۆرێک نییە لە ستەم لە زمانى کوردى، یان پێشخستنى زمانى کوردییە بەرووخسارێکى سەردەمیانە؟\nمن بە هیچ شێوەیەک ئەوە ناسەلمێنم کە بەکارهێنانی ئەلفبێی کوردی/لاتینی ڕووخسارێکی سەردەمییانە بە زمانی کوردی ببەخشێت، یان بە هۆی ئەو ئەلفبێیەوە پێشکەوتنی گەورەتر بە خۆیەوە ببینێت، یاپان و چین و هەندێ وڵاتی دیکەیش لە ڕێزی وڵاتە پێشکەوتووەکانی جیهانن، بەلام بە ئەلفبێی لاتینی نانووسن. جگە لەمەش بەکارهێنانی ئەلفبێی لاتینی بەڵگەیەک نییە بۆ ئەوەی خەڵکی بیانی بتوانن ئاسانتر لێکۆڵینەوە لەسەر زمانی کوردی بکەن، وەک هەندێک پێیان وایە. جارێ بەر لە هەموو شتێک پیت ڕەمزێکە بۆ دەنگێک، ئەمە لە گشت ئەلفبێیەکاندا وایە، خودی ئەلفبێیەکە گرنگییەکی ئەوتۆی نییە، گرنگییەکە تەنێ لەوەدایە تا چ ڕادەیەک پیتەکان دەربڕی دەنگەکانی ئەو زمانەن، یان تا چ ڕادەیەک ئەو پیتانە گونجێنراون بۆ ئەوەی دەنگەکانی ئەو زمانەن دەربڕن. لە لایەکی دیکەوە بەکارهێنانی ئەلفبێیەک بۆ ماوەیەکی درێژ دەبێتە هۆی ئەوەی گرفتەکان تا ڕادەیەک چارەسەر بکرێن. ڕاستە ئێمە هەندێ کێشەمان لەگەڵ ئەلفبێی کوردی/عەرەبیدا هەیە، بەڵام ئەو کێشانە زۆر کەمترن بە بەراوردکردن لەگەل کێشەکانی نووسینی کوردی بە ئەلفبێی کوردی/لاتینی، کە ڕەنگە لێرەدا بواری ئەوە نەبێت باسی کێشەکانی هەردوو ئەلفبێ بکرێن. لەگەڵ هەموو ئەمانەشدا، بمانەوێت یان نەمانەوێت کورد لە ئێستا و داهاتوویەکی نزیکیشدا بەردەوام دەبێت لەوەی بە دوو ئەلفبێ بنووسیت، ئێمە هەرچییەک بکەین ناتوانین و ناشکرێت و نابێت داوا لە کوردی باکوور بکەین بە ئەلفبێی کوردی/عەرەبی بنووسن، بەڵگە زۆرن بۆ ئەم بۆچوونە. ڕەنگە ئەوەی ئێمەی کەمێک نیگەران کردبێت ترسی ئەوە بێت ئەلفبێی کوردی/لاتینی لە هەرێمی باشووری کوردستاندا جێ بە ئەلفبێی کوردی/عەرەبی لەق بکات، کە من پێم وایە ئەم نیگەرانییە لە جێی خۆیدا بێت.\nمن خۆم هیچ بەڵگەیەکی مەنتقی نابینم بۆ ئەوەی ئێمە دەست لە ئەلفبێی کورد/عەرەبی هەڵبگرین و لە جیاتیی ئەوە ئەلفبێی کوردی/لاتینی هەڵبژێرن، چونکە کەموکۆڕییەکانی ئەم ئەلفبێیە زۆر کەمن و دەکرێت چارەسەر بکرێن، من جارێکی دیکەیش ئەم قسەیەم کردووە کە ئەمە وەک ئەوە وایە تۆ خانوویەکت هەبێت دەرگایەک و دوو پەنجەرەی شکا بێت، لە جیاتیی ئەوەی دەرگا و پەنجەرەکان چاک بکەیتەوە هەڵسیت و هەموو خانووەکە بڕووخێنیت و سەر لەنوێ خانوویەک دروست بکەیت و پێت وا بێت لەوەی پێشتر باشتر دەبێت، کە وا نییە. یانی بە کورتی بێژم: ئێمە بەم شێوەیە سەر لە خۆمان دەشێوێنین، سەرباری ئەوەی گەنجینەی ئەدەبیی هەزار ساڵەشمان زەرەری بەر دەکەوێت.\nپ6/ رۆژانە دەیان ئامرازى نوێ دەکەوێتە بازاڕ، بە نموونە ئامێر و کەلوپەلەکانى کارەبا نزیکەى بە یەک ملیۆن مەزەندە دەکرێن، بۆ ئەمە چى بکەین، وشە عەرەبى و ئینگلیزییەکان بێنین و وەریانگێرینە سەر زمانى کوردى یان هەر بە ناوى ئەسڵى خۆیانەوە ناویان ببەین؟\nئەمە پرسیارێکی گرنگ و بابەتێکی سەردەمییانەیە، نە تەنیا گرفتی بۆ ئێمە دروست کردووە بەڵکوو بە میللەتانی دیکەیش کە ئینگلیزیئاخێو نین، بەڵام کێشەی ئەو میللەتانەی وڵاتیان هەیە تا ڕادەیەک ئاسانترە لە ئێمەی کورد، هیچ نەبێت ئینستیتۆی زمانەوانییان هەیە یان دامودەزگای تایبەت بەم جۆرە کێشانە کە هەوڵ دەدەن چارەسەریان بکەن، هەرچی ئێمەی کوردین ڕەنگە لەم لایەنەوە کێشەمان زۆرتر بێت، لە لایەکەوە لەبەر نەبوونی وڵاتی سەربەخۆ زمانی کوردی بە پێی پێویست گەشەی نەکردووە، لەلایەکی دیکەوە ئێمە ئەوەندە خەمی زمانەکەمان ناخۆین، مەبەستم لە ئێمە ئەو دەسەڵاتەیە کە ئەمڕۆکە لە باشوری کوردستاندا هەیە. لەم حاڵەتەدا چی بکرێت باشە؟ من پێم وایە چاکە ئەگەر ئەکادیمیای کوردی بەڕێوەبەرایەتییەکی هەبێت بۆ چارەسەرکردنی ئەم جۆرە کێشانە، هەر هیچ نەبێت بەشێکیان، ئەوانی دی کە چارەسەریان بۆ نادۆزرێتەوە باشتر وایە وشە ڕەسەنەکەی خۆی بەکار بهێنین، بۆچی دەبێت وشەی عەرەبی بەکار بهێنین؟ ئەگەر ئێمە لە باشوور وا بکەین و کوردەکانی ڕۆژهەڵات فارسییەکەی بەکار بهێنن و ئەوانەی باکوور تورکییەکەی، ئەمە کەی خزمەت بە زمانی کوردی دەکات، با وەک پێشتر چۆنمان کردووە لەگەڵ هەندێ ئامراز و کەرەستە ئێستایش وا بکەین، با تەلەفۆن هەر تەلەفۆن و کۆمپیوتەر هەر کۆمپیوتەر و موبایل هەر موبایل بێت، من وام پێ باشترە.\nپ7/ زاراوەسازى کارى کێییە؟ ئایا تاک دەتوانێ زاروەیەکى نوێ لە کوردییدا دابێنێت، یان داتاشێت؟\nهەڵبەتە ئەم پرسیارە پەیوەندیی بەوەی پێشەوە هەیە. زاراوەسازی خۆی لە خۆیدا بابەتێکە و دەبێت قسەی لەسەر بکرێت، من لێرەدا نامەوێت جۆر و شێوەکانی زاراوەسازی بە درێژی باس بکەم. دەتوانم بڵێم زاراوەسازی بریتییە لە دۆزینەوە، یان دانان، یان وەرگرتن، یان داتاشین، یان کورداندنی وشەگەلێک کە دێنە ناو زمانی کوردییەوە بە حوکمی گەشەسەندنی لایەنە جۆربەجۆرەکانی ژیان. وا ڕێکدەکەوێت کە ئامێرێکی تازە دروست دەکرێت و هەندێک پێیان وایە دەبێت ئێمە دانیشین چارەسەرێک بۆ ناوی ئەو وشەیە بدۆزینەوە ئایا ناوێکی کوردیی لێ بنێین، یان ناوەکە وەک خۆی تەرجەمە بکەینە کوردی، یان وشەیەکی نوێی بۆ داتاشین یان هەر وەک خۆی وەری بگرین؟ من پێم وایە ئەگەر وشەیەک لە زمانی کوردیدا هەبێت و بۆ هاوچەشنی ئەو داهێنانە بەکار هاتبێت یەکسەر سوود لەو وشەیە وەر بگرین، کاتی خۆی کە باوەشێن دۆزراوەتەوە (ئەگەر وەک دۆزینەوە حیسابی بۆ بکەین) ئایا کەس دەزانێت کێ ئەم ناوەی لێ ناوە؟ باشە کە پانکە (پەنکە بە فارسی) بۆ یەکەم جار هاتە ناو کۆمەڵگای ئێمەوە بۆچی چووین و ئەو وشەیەمان بەکار هێنا، کە من نازانم لە چ زمانێکەوە وەرگیراوە، ئەی بۆچی هەر باوەشێنمان بەکار نە‌هێنا، مەگەر کاری پانکە با وەشاندن نییە؟ ئەی ئێستا بۆچی وشەی (باوەشێن) لە جیاتیی وشەی (سپلیت) بەکار نەهێنین؟ ئەگەر هەر ناچار بین وشە بێگانەکە بەکار بهێنین ئەوە چاکترە لە زمانە ئەسڵییەکەوە وەری بگرین، واتە لەو زمانەدا چۆن دەگوترێت ئێمەیش هەر وا بڵێین، مەبەستم ئەوەیە لە زمانێکی دووەمە وشەکە وەر نەگرین.\nمن پێم وایە زاراوەسازی بە شێوەیەکی گشتی کاری زمانەوانەکانە، بەڵام چاکە ئەگەر لیژنەیەک هەبیت بۆ ئەم مەبەستە و سەر بە دەزگایەکی زمانەوانی بێت، لەم حاڵەتەدا ئەکادیمای کوردی، (نازانم بەم کارە هەڵدەستن یان نا)، بەڵام بێگومان تاکیش بۆی هەیە پێشنیاز بکات (ڕەنگە زۆربەی جارەکانێش پێشنیازەکان باش بن) و بینێرێت بۆ جێی پەیوەندار بۆ ئەوەی جۆرە ڕەزامەندییەکی لەسەر وەربگیرێت، چونکە دەبێت ئەو زاراوە تازانە بە ڕەسمییەت بناسرێن، بۆ ئەم مەبەستەش پێویستە لە قوتابخانە و ڕاگەیاندن و نووسراوەکانی دەوڵەتدا بەکار بهێنرێن، تاکەکەس دەستی بەو جێگایانە ناگات.\nپ8/ تۆ زەمەنێکى زۆرە کار لە سەر زمان و رێنووسى کوردى دەکەیت، دەکرێ پێیمان بڵێى بە چ ئامانجێک گەیشتوویت؟ ئایا لە درووستبوونى زمانێکى یەکگرتووى کوردى گەشبینى یان ڕەشبین؟\nپێویستە لێرەدا بڵێم کە من نە زمانەوانم نە زمانزانم، کە قسە لەسەر زمان دەکەم وەک مامۆستایەکی زمانی کوردی قسە دەکەم، ئەو قسانەی کە دەیانکەم لە ئەنجامی خوێندنەوە و زیاتریش شارەزایی پیداکردنمە لە بواری دەرسگوتنەوەدا، بێگومان بەشێک لە شارەزاییەکەشم دەگەڕێتەوە بۆ بواری نووسینی کتێبی خوێندنگە لە دەرەوەی وڵات.\nهەرچی پەیوەندارە بە زمانی ستانداردی کوردییەوە زۆری لەسەر گوتراوە، زۆری لەسەر نووسراوە و زۆریش هەوڵی بۆ دراوە، ئەمیشیان خۆی لە خۆیدا بابەتێکە دەکرێت زۆری لەسەر بگوترێت. من لە هاتنەکایەوەی زمانێکی ستاندارد بۆ هەموو کوردستان، بە باشوور و باکوورەوە، بە ڕۆژهەڵات و ڕۆژئاواوە بە هیچ شێوەیەک گەشبین نیم. کاتی خۆی کە کوردی باشوور لەژێر دەسەڵاتی مەرکەزیدا بوون زیاتر بە تەنگی زمان و ناسنامەی خۆیانەوە دەهاتن، ئێستا کە دەسەڵات بە دەستی خۆمانەوەیە کردوومانە بە شاییەکەی بناویلە، هەر یەکەمان لە ئاوازێک دەخوێنێت. هەر یەکەو ئێژێت بۆ ئەوەی تۆ بێت و ئەوەی من نەبێت، خەریکین ماڵی خۆمان جیا دەکەینەوە. بڕێک بە کەمانجیی ناوەڕاست دەخوێنن و بڕێک بە کرمانجیی سەروو، هەندێکی دیکەیش داوای زاراوەی خۆیان دەکەن و پێیان وایە کە ئەمانیش لەوانی تر کەمتر نین. ئەم جۆرە ناحاڵیبوونە بە هیچ شێوەیەک خزمەت بە زمان و فەرهەنگ و ناسنامەی کوردی ناکات. پێویستە لێرەدا بڵێم من لەگەڵ زاراوەیەک نیم دژ بە زراوەکەی تر، بەڵام من لەگەڵ زمانێکی کوردیی ستانداردم، هەر هیچ نەبێت بۆ باشووری کوردستان.\nزمانی کوردی نە لە ئێستادا و نە لە داهاتوودا یەکستاندارد نابێت لەبەر کۆمەڵێ هۆی: سیاسی، ئابوری، کۆمەڵایەتی و بگرە فەرهەنگییش، ڕەنگە کەسێکم لێ ڕاست بێتەوە و بڵێت مەگەر ئێمە هەموومان کورد نین؟ بۆچی دەبێت هۆی فەرهەنگی هەبێت، مەگەر جیاوازیی فەرهەنگیمان هەیە؟ بەڵی جیاوازیی فەرهەنگی لەناو کورداندا هەیە، ئەویش کۆمەڵی هۆی خۆی هەیە، جیاوازیی فەرهەنگی نەک تەنێ لە نێوان بەشێک و بەشێکی دیکەی کوردستاندا هەیە بە هۆی کارتێکردنی فەرهەنگی سەردەستەوە، بگرە جیاوازی لە نێوان هەرێمێک و هەرێمێکی تر، شارێک و شارێکی تر هەیە. نامەوێت لەوە زیاتر لەسەری بڕۆم، بەڵام زمانێکی کوردیی ستاندارد بۆ هەموو کوردستان وەک خەونێکی وەنەوشەیی وایە.\nتێبینی: ئه‌م دیمانه‌یه له ژماره 195ی گۆڤاری دیمه‌ن بڵاوكراوه‌ته‌وه\nPrevious هیچ لایه‌کیان جێگای پشتیوانی نین له میسر !\nNext شیعر له حه‌زی ژیاندا…


👁 Em babete 2,426 car bînrawe\n📕 پیر محەمەو فڕین بەره و ماڵی خۆڵەپەتی Pertûkxane\n📅 Katî tomarkrdin Nov 2 2016 8:16AM\n👁 Em babete 3,212 car bînrawe\nئایا تائێستا وا هەبووە کە بیرەوەرییەکتان بۆ هاوڕێ [ Zortir... 👁] ✖ ✖ 0 1 ✔ 84% ✍ M.B. 2-11-2016 8:16:52\n📕 چیرۆکە سپیەکانی رۆژانی رەش Pertûkxane\n📅 Katî tomarkrdin Mar 2 2015 9:50AM\nئازاد تۆفیق 2015 [ Zortir... 👁] ✖ ✖ 0 0 ✔ 64% ✍ H.B. 2-3-2015 9:50:29